ഹജ്ജ് എംബാര്ക്കേഷന്: കരിപ്പൂരിനെ ഒഴിവാക്കിയ നടപടി പുനഃപരിശോധിക്കണമെന്ന് അബ്ദുസ്സമദ് സമദാനി എം.പി കരിപ്പൂര്: രാജ്യത്തെ ഹജ്ജ് എംബാര്ക്കേഷന് കേന്ദ്രങ്ങളില് നിന്ന് വീണ്ടും കോഴിക്കോട് കരിപ്പൂര് വിമാനത്താവളം ഒഴിവാക്കിയ നടപടി പുനഃപരിശോധിക്കണമെന്ന് വിമാനത്താവള ഉപദേശക സമിതി ചെയര്മാന് കൂടിയായ പാര്ലമെന്റ് അംഗം ഡോ. എം.പി. അബ്ദുസ്സമദ് സമദാനി ആവശ്യപ്പെട്ടു. കരിപ്പൂരിലെ വീണ്ടും ഉള്പ്പെടുത്തണമെന്ന് വ്യോമയാന മന്ത്രി ജ്യോതിരാദിത്യ സിന്ധ്യയോടും കേന്ദ്ര ന്യൂനപക്ഷകാര്യ മന്ത്രി മുഖ്താര് അബ്ബാസ് നഖ്വിയോടുമാണ് അദ്ദേഹം ആവശ്യപ്പെട്ടത്. തീര്ത്ഥാടകബാഹുല്യവും ഭൗതികസൗകര്യങ്ങളുടെ ലഭ്യതയും പരിഗണിക്കുമ്ബോള് എംബാര്ക്കേഷന് പോയന്്റായി തിരഞ്ഞെടുക്കപ്പെടാന് ഏറ്റവും അര്ഹതയുള്ള വിമാനത്താവളമാണ് കോഴിക്കോടെന്നും അദ്ദേഹം പറഞ്ഞു.കരിപ്പൂരില് നിന്ന് വലിയ വിമാനങ്ങളുടെ സര്വീസ് നടക്കാത്തതിന്റെ പേരിലാണ് ഈ നടപടിയെങ്കില് വലിയ വിമാന സര്വ്വീസ് തുടങ്ങുന്നതിന് അവിടെ ഒരു തടസ്സവുമില്ലെന്ന വസ്തുത ഏവര്ക്കും അറിയുന്നതാണ്. വിമാനാപകടത്തിന്റെ പേരില് നിര്ത്തിവച്ച വലിയ വിമാനങ്ങളുടെ സര്വീസ് പുന:രാരംഭിക്കണമെന്ന ആവശ്യം ഇതിനകം പല തലങ്ങളില് ഉന്നയിക്കപ്പെട്ടതാണ്. മാത്രമല്ല അപകടത്തിന് റണ്വേ അടക്കമുള്ള വിമാനത്താവളത്തിന്റെ ഭൗതിക സൗകര്യങ്ങളുമായി ഒരു ബന്ധവുമില്ലെന്ന ഔദ്യോഗിക റിപ്പോര്ട്ട് പുറത്തുവന്നിട്ടും വലിയ വിമാനങ്ങള് പുറപ്പെടാന് വൈകുന്നതിന് നീതീകരണവുമില്ല.കേരളത്തില് നിന്നുള്ള ഹജ്ജ് തീര്ഥാടകരില് വലിയൊരു വിഭാഗം സംസ്ഥാനത്തിന്്റെ വടക്കന് ജില്ലകളില് നിന്നുള്ളവരാണ്. കൊച്ചിയിലെ എംബാര്ക്കേഷന് പോയന്്റിലേക്ക് ഏറെ ദൂരം യാത്ര ചെയ്യേണ്ട ഗതികേടാണ് അവര്ക്കുള്ളത്. രാജ്യത്താകെയുള്ള എംബാര്ക്കേഷന് കേന്ദ്രങ്ങള് ഇരുപത്തി ഒന്നില് നിന്ന് പത്താക്കി ചുരുക്കിയതും തീര്ഥാടകര്ക്ക് ഏറെ പ്രയാസം സൃഷ്ടിക്കുന്ന തീരുമാനമാണ്. വിമാനം കയറാന് ദീര്ഘദൂര യാത്ര ചെയ്യേണ്ട അവസ്ഥ അവരെ വിഷമവൃത്തത്തില് അകപ്പെടുത്തും.കൊച്ചിയിലെ എംബാര്ക്കേഷന് പോയന്്റില് കേരളത്തിനു പുറമെ മാഹി, പോണ്ടിച്ചേരി, തമിഴ്നാട് എന്നിവിടങ്ങളില് നിന്നു തുടങ്ങി ആന്ഡമാന്നിക്കോബാര് വരെയുള്ള പ്രദേശങ്ങളാണ് ഉള്പ്പെടുത്തിയിരിക്കുന്നത്. കൊച്ചിയിലെത്താന് നൂറു കണക്കിന് കിലോമീറ്ററുകളാണ് അവര്ക്ക് യാത്ര ചെയ്യേണ്ടിവരിക. അതുകൊണ്ട് എംബാര്ക്കേഷന് പോയന്്റുകളുടെ എണ്ണം കഴിയുന്നത്ര വര്ദ്ധിപ്പിക്കാനും നടപടിയുണ്ടാകണമെന്നും മന്ത്രിമാര്ക്കും ചെയര്മാനും അയച്ച ഇമെയിലില് സമദാനി ആവശ്യപ്പെട്ടു. ഹജ്ജ് അപേക്ഷകരില് പ്രവാസികള്ക്കുള്ള പരിഗണന വേണ്ടെന്നുവെച്ചതും പുനഃപരിശോധിക്കണമെന്നും അത് നിലനിര്ത്തണമെന്നും സമദാനി ആവശ്യപ്പെട്ടു.